wickkiey/tamil-wikipedia-chunked huggingface dataset:
# லாரி (திரைப்படம்)

## கதை

வேலன் என்பவர் தெருக்கூத்து கலைஞராக இருக்கின்றார். அவர் சிறுவர்களையும் சிறுமிகளையும் கடத்தி தெருக்கூத்து வித்தைகளை கற்றுத் தந்து தன்னுடன் சாகசம் செய்ய வைக்கின்றார். சில சிறுவர்களை அவர் கண்களை குருடாக்கி வைத்துள்ளார். கண்கள் இல்லாத மாற்றுத்திறனாளியாக இருக்கக்கூடியவர்களை இசைக்க கற்றுத் தருகின்றார். அவர்களுடைய குழுவில் இருக்கும் ஒரே பெண்ணான ராணி என்பவரை கயிற்றின் மேல் உயரத்தில் நடக்கக்கூடிய சாகசம் செய்பவராக மாற்றியுள்ளார்.  
சிகப்பு நிற சரக்குந்து ஓட்டுனரான ஜோசப் மற்றும் தெருக்கூத்து கலைஞர் ஆன வேலன் ஆகியோர் நண்பர்களாக இருக்கின்றனர் இருவரும் ஒன்றாக இணைந்து மாலை நேரத்தில் சாராயம் அருந்துகின்றனர். ஜோசப்பின் உதவியாளராக இருக்கக்கூடிய தாசப்பனும் தெருக்கூத்து கலைஞரான ராணியும் காதலிக்கின்றனர். ராணி உடன் பேசும் பொழுது வேலன் ராணியினுடைய தந்தை இல்லை என்றும், அவளை கடத்தி வந்து வேலை வாங்கக்கூடிய ஒரு கொடூரமான எஜமான் என்றும் தாசப்பன் அறிந்து கொள்கிறார். தாசப்பனும் ராணியும் ஆற்றில் மீன்களைப் பிடித்துக் கொண்டு வருவதை வேலனும் ஜோசப்பும் காண்கின்றனர். பருவப் பெண்ணாக இருக்கக்கூடிய ராணியின் மேல் வேலனுக்கும் ஜோசப்பிற்கும் காம எண்ணம் வருகின்றது.  
ராணியை சாகசம் செய்ய பயிற்சி அளிக்கும் போது வேலன் தவறான எண்ணங்களோடு பார்ப்பதை ராணி புரிந்து கொள்கிறாள். சில முறை எஜமான் வேலனிடமிருந்து விலகி செல்கிறார். இதனால் வேலனுக்கு தாசப்பன் மீது கோபம் வருகிறது. ஒருமுறை ராணியும் தாசப்பனும் இரவில் சந்தித்துக் கொள்வதை வேலன் கண்டுவிடுகிறார். எஜமான் கோபத்தோடு வருவதைக் கண்ட ராணி தாசப்பணி அங்கிருந்து சென்று விடச் சொல்கிறாள். கோபத்தோடு வந்த வேலன் ராணியை பலவந்தப்படுத்துகிறார். வேலனிடம் இருந்து தப்பிக்கும் ராணி லாரி ஓட்டுனரான ஜோசப்பிடம் மாட்டிக் கொள்கின்றார். ஜோசப் ராணியை தன்னுடைய லாரியில் கடத்திச் சென்று தன்னுடைய வீட்டில் தன் மனைவியிடம் ஒப்படைத்து விடுகிறார்.  
ஜோசப் பின் தீய எண்ணத்தை புரிந்து கொண்ட ஜோசப் பின் மனைவி அவரோடு குழந்தையோடு ராணியும் கூட்டிக்கொண்டு வெளியூர் சென்று விடுகிறார். வியாபாரத்திற்காக சென்று விட்டு திரும்பி வரக்கூடிய ஜோசப் வீட்டில் மனைவி மக்கள் இல்லாததையும் அவர்கள் ராணியை கூட்டிக்கொண்டு சென்று விட்டதையும் புரிந்து ஊரெங்கும் தேடுகின்றார். அவரைப்போலவே எஜமான் வேலனும் ராணியும் லாரி ஓட்டுனரான ஜோசப்பியும் தேடிக் கொண்டிருக்கிறார்.  
ராணியின் காதலரான தாசப்பன் மனைவியை ஒரு கல்குவாரியில் சந்திக்கின்றான். அவள் மூலமாக தாசப்பண்ணுக்கும் ராணிக்கும் திருமணம் நடக்கிறது. இதற்கிடையே ஜோசப் ராணி இருக்கும் ஊரை அறிந்து கொள்கிறார்.. வேலனும் ஜோசப் பின் மூலமாக ராணி இருக்கும் ஊருக்கு வருகிறார்கள். இருவர் இடையேயும் சண்டை மூழ்கிறது. தாசப்படும் ராணியும் ஜோசப்பின் மனைவி மற்றும் அவருடைய கைக்குழந்தையும் சிகப்பு நிற சரக்குந்தில் அவ்வூரை விட்டு தப்பிக்கின்றனர். ஆனாலும் வேலனும் ஜோசப்பும் அந்த லாரியின் பின்பக்கமாக ஏறி சண்டையிட்டுக் கொள்கின்றனர். வேகமாக வண்டியை ஓட்டிச் செல்லக்கூடிய தாசப்பன் புதர் நிறைந்து இருக்கும் இடத்தில் ராணியையும் ஜோசப்பின் மனைவியையும் கைக்குழந்தையும் குதித்து விடச் சொல்கின்றார். அவரும் வேகமாக லாரியை ஓட்டிக் கொண்டே குதித்து விடுகின்றார்.  
வேகமாக சென்ற சரக்குந்து தடுப்பை மீறி மழையில் இருந்து விழுந்து வெடித்து சிதறுகின்றது அதிலிருந்து ஜோசப் வேலனும் இறந்து போகின்றார்கள் அவர்கள் இல்லாத நிம்மதியான வாழ்க்கையை தாசப்பன் ராணி தம்பதியர் தங்கள் குழந்தையோடு மகிழ்வோடு வாழ்கின்றனர்..
# லாரி (திரைப்படம்)

## நடிகர்கள்

- தாசப்பனாக பிரதாப் போத்தன்
- வேலனாக அச்சன்குச்சு
- ஓசெப்பாக பாலன் கே. நாயர்
- இராணியாக நித்யா
- சங்கராடி
- பகதூர்
- மீனா
- அம்முவாக சாந்தகுமாரி
# லாரி (திரைப்படம்)

## இசை

ம. சு. விசுவநாதன் இசையமைத்த இப்படத்தின் பாடல் வரிகளை பூவாச்சல் காதர் எழுதியுள்ளார்.  
| 1 | "அறிஞ்சு நாம் தம்மில்" | சு. சானகி, கூட்டாக பாடுதல் | பூவாச்சல் காதர் |  |
| --- | --- | --- | --- | --- |
| 2 | "கன்னிப்பூவினின்னு கல்யாணம்" | பி. சுசீலா, சாலி ஆபிரகாம் | பூவாச்சல் காதர் | } |
# சூரக்குடி செகுட்டு அய்யனார் கோயில்

**சூரக்குடி செகுட்டு ஐயனார் கோயில்** என்பது சிவகங்கை மாவட்டத்தில் சூரக்குடி ஊராட்சி
S.கோவில்பட்டியில் அமைந்துள்ள காவல் தெய்வக் கோயிலாகும். இக்கோவில் முத்தரையர் (வலையர்அம்பலகாரர்) சமுதாயத்திற்கு பாத்தியப்பட்ட கோவிலாகும். இக்கோயிலை காட்டுக் கோயில், செடிக்கோயில் என்று அழைக்கின்றனர். இக்கோயிலில் மதில்சுவர், கட்டிடம், மின் விளக்குகள் போன்றவை இல்லை. இயற்கையான செடிகளைக் கொண்டே அமைக்கப்பட்டுள்ளது. செகுட்டு அய்யனை கண்டெடுத்தவர்கள் முத்தரையர் (வலையர்அம்பலகாரர்) சமுதாய மக்கள் ஆவர். இன்றளவும் பாரம்பரிய முறைப்படி புரவி எடுப்பு திருவிழாவை நடத்தி வருகிறார்கள். இத்திருவிழாவின் முக்கிய நிகழ்வான சாமியாட்டம் ஆடுவது முத்தரையர் சமுதாய மக்களான அம்பலகாரர்கள் மட்டுமே மற்றும் இம்மக்கள் காலம்காலமாக செகுட்டு அய்யனுக்கு காது வளர்த்து வருகிறார்கள்.
# சூரக்குடி செகுட்டு அய்யனார் கோயில்

## தலவரலாறு

முன்னொரு காலத்தில் முத்தரையர் (வலையர்அம்பலகாரர்)சமுதாயத்தை சேர்ந்த பெரியண்ணன் அம்பலம், சின்னையா அம்பலம் முன்னோர்கள் இருவர், வளர்ப்பு நாயுடன், காட்டு வழியே இருவேறு பாதைகளில் மானை வேட்டையாட வந்தனர், இரவில் தங்கும்படி ஆனது. அப்போது பசிக்காக கிழங்கைத் தேடி நிலத்தினை தோண்டினர். இதனால் அங்கிருந்த ஐயனார் சிலையின் காதில் காயம் பட்டது. இதனால் தங்களின் வாரிசுகளுக்கும் இவ்வாறே காதில் துளையிட்டுக் கொள்வதாக வேண்டிக் கொண்டனர். செகுட்டு அய்யனை கண்டெடுத்தவர்கள் முத்தரையர்(வலையர்அம்பலகாரர்) சமுதாய மக்கள் ஆவர்.  
இவ்வாறு காதில் காயம் பட்டதால், அய்யனாரை செவிட்டு ஐயனார் என்று அழைத்தனர். இது மருவி செகுட்டு ஐயனார் என்று அழைக்கப்படுகிறது.இக்கோவிலானது சிவகங்கை மாவட்டம் சூரக்குடி ஊராட்சி S.கோவில்பட்டி ஊரில் அமைந்துள்ளது.இவ்வூரில் முத்தரையர் சமுதாய மக்கள் மட்டும் வாழக்கூடிய ஊராகும். S. கோவில்பட்டி என்ற ஊரின் முழு விரிவாக்கம் செகுட்டு ஐயனார் கோவில்பட்டியாகும்.
# சூரக்குடி செகுட்டு அய்யனார் கோயில்

## காது வளர்க்கும் ஊர் மக்கள்

செகுட்டு ஐயனார் கோயில் அமைந்திருக்கும் சூரக்குடி ஊராட்சி S.கோவில்பட்டியில், ஏறத்தாழ 400 முத்தரையர் குடும்பங்களை சேர்ந்த 3000 பேர் வசிக்கின்றனர். ஐயனார் செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், "உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்" என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் காது வளர்ப்பதைப் பழக்கமாகக் கொண்டுள்ளனர். குழந்தை பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு மக்கள் தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. திருமண வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. நாகரீகம் கருதியும், திருமணம் தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.
# முத்து வடுகநாத சித்தர்

**முத்து வடுகநாத சித்தர்** என்பவர் சிங்கம்புணரியில் ஜீவ சமாதியடைந்த சித்தராவார். இவரைப் பட்டூர் வாத்தியார், வடுகநாத சித்தர் என்றும் அழைக்கின்றனர். இவருடைய ஜீவ சமாதியில் உள்ள சிலை, மனிதர்களுக்குப் போல வியர்க்கிறது என்ற நம்பிக்கை நிலவுகிறது.
# முத்து வடுகநாத சித்தர்

## பிறப்பு

முத்துவடுகநாதர் ராமநாதபுர சமஸ்தான மன்னர் ம  
சஷிவர்ணதேவர் அகிலாண்டேஸ்வரி நாச்சியார் தம்பதிகளின் மகன் முத்து வடுகநாதரின் உயிருக்கு ஆபத்து வந்தது. இதனைப் பணியாட்கள் மூலம் அறிந்த முத்து வடுகநாதர் அங்கிருந்து சிங்கம்புணரிக்கு குடிபெயர்ந்தார்.
# முத்து வடுகநாத சித்தர்

## இளமையும் திறனும்

முத்து வடுகநாதர்இளவதிலேயே சித்து வேலைகளை செய்து மக்களிடம் வியப்பினை ஏற்படுத்தினார். பட்டூர் குருகுலத்தில் ஆசிரியராகப் பணியாற்றியுள்ளார். பட்டூர் அருகேயுள்ள சிங்கம்புணரியில் சூனியக்கார கூட்டமொன்று மற்ற பரிவாரத் தெய்வங்களையும், ஊர் தெய்வங்களையும் கட்டிப்போட்டு மக்களைத் துன்புறுத்தினர். அதனையறிந்த முத்து வடுகநாதர், மாந்திரீக சித்திகளில் வென்று மக்களைக் காத்தார்.
# முத்து வடுகநாத சித்தர்

## சமாதியடைதல்

முத்துவடுக நாதர் தாம் சமாதியாகும் நாளை முன்னதாகவே அறிவித்தார். எங்கு சமாதி ஆக வேண்டும் என இடத்தைத் தேர்ந்தெடுத்து சமாதியை தயார் செய்துள்ளார். சமாதியில் வைக்க தன்னுடைய கற்சிலையை செய்து அதற்குப் பூசைகள் செய்துள்ளார்.  
அவர் கூறியபடியே 1883-ம் ஆண்டு ஆடி மாதம் ரோஹினி நட்சத்திரத்தில், சமாதியடைந்தார். அவருடைய சமாதியில் பீடம் அமைத்து அவரது சிலையை வைத்துள்ளனர். அவர் பூசித்த வராகி அம்மன் சிலையை இடதுபக்கம் வைத்துள்ளனர்.
# முத்து வடுகநாத சித்தர்

## கோயில்

சிங்கம்புணரி முத்து வடுகநாத சித்தர் கோயில், சிங்கம்புணரி, சிவகங்கை மாவட்டம்
# 1580

ஆண்டு **1580** (**MDLXXX**) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு நெட்டாண்டு ஆகும்.
# 1580

## நிகழ்வுகள்

- சனவரி 31 &ndash; போர்த்துகல்லின் மன்னர் என்றி வாரிசு இல்லாமல் இறந்தார்.
- மார்ச் 25 &ndash; போர்த்துக்கலின் என்றி வாரிசின்றி இறந்ததை அடுத்து, இரு அரசுகளின் விரும்பிய ஒன்றிணைப்பின் மூலம் எசுப்பானியாவின் இரண்டாம் பிலிப்பு போர்த்துகல்லின் அரசராக முதலாம் பிலிப்பு என்ற பெயரில் முடி சூடினார்.
- ஏப்ரல் 6 &ndash; இங்கிலாந்து, பிரான்சு நாடுகளில் டோவர் நீரிணைப் பகுதியில் கடும் நிலநடுக்கம் ஏற்பட்டது.
- சூன் &ndash; இங்கிலாந்து, உதுமானியப் பேரரசுடன் வணிக உடன்பாட்டை ஏற்படுத்தியது.
- சூன் 11 &ndash; புவெனஸ் ஐரிஸ் நகரம் உருவானது.
- இயேசு சபை மதப்பரப்புனர்கள் முகலாயப் பேரரசர் அக்பரின் அவைக்கு வந்தனர்.
- தமிழ் அச்சிடல் வரலாறு: என்றிக்கே என்றிக்கசின் பாவ அறிக்கை நூல் (Confessionario) 214 பக்கங்களில் வெளியானது.
# 1580

## பிறப்புகள்

- சனவரி &ndash; ஜோன் சிமித், ஆங்கிலேயத் தேடலறிஞர் (இ. 1631)
- ஏப்ரல் 24 &ndash; வின்சென்ட் தே பவுல், பிரெஞ்சு புனிதர் (இ. 1660)
# 1580

## இறப்புகள்

- சூன் 10 &ndash; லூயிஸ் டி கமோஸ், போர்த்துக்கீசக் கவிஞர் (பி. 1524)
# கத்தி போடுதல்

**கத்தி போடுதல்** என்பது இறைவனுக்கு தன்னுடைய உடம்பில் கத்தியால் குத்தி காயங்களை ஏற்படுத்தும் நேர்த்திக்கடனாகும். இராமலிங்க சவுடேஸ்வரி அம்மனுக்கு, தேவாங்கர் இனத்தினைச் சேர்ந்தவர்கள் இந்த நேர்த்திக் கடனை செலுத்துகிறார்கள். கத்தி போடுதலின் போது ஆடல், பாடலுடன் மார்பிலும், கையிலும், கத்தியால் காயத்தினை ஏற்படுத்துகிறார்கள். இவ்வாறு பாடப்படும் புகழ் பாடல்கள் **தண்டகம்** என அழைக்கப்படும். கத்தி போடுதலின் போது ஏற்படும் காயங்களுக்கு பண்டாரம் எனப்படும் மஞ்சள் மட்டுமே பூசப்படுகிறது. காயத்திற்கு மருத்துவரை அணுகுதல் தெய்வக் குத்தமாக கருதப்படுகிறது.  
இதனை **அலகு சேவை** என்றும் அழைக்கின்றனர்.
# கத்தி போடுதல்

## தொன்மம்

தேவலரின் ஏழாவது அவதாரமான தேவதாஸ் ஸ்ரீ சவுடேஸ்வரி அம்மன் கோவில் ஒன்று அமைத்து அதில் ஸ்ரீ ராமலிங்க சவுடேசுவரியாக எழுந்தருள வேண்டி ஸ்ரீசைலத்தில் உறையும் ஸ்ரீ மல்லிகார்ஜுன சுவாமியையும் ஸ்ரீ பிரமராம்பா தேவியையும் அழைக்கிறார். அவரது அழைப்பை ஏற்ற ஈசனும் அம்மனை முதலில் அழைத்து செல்லும் படி கூறினார். வரும் வழியில் யாரும் திரும்பி தன்னை பார்க்கக் கூடாது என்ற கட்டளையுடன் தேவதாசனோடு அம்மன் பயணமாகிறார். அம்மனது பாத சலங்கை ஒலியின் மூலம் அவர் தங்களோடு வருவதை அனைவரும் அறிந்து கொண்டனர். வழியிலே நதியை கடக்கும் போது அந்த ஒலியானது யாருடைய செவிகளையும் எட்டவில்லை, எனவே அனைவரும் திரும்பி பார்க்கின்றனர். இதனால் கோபமடைந்த பிரமராம்பிகை நீரில் மறைந்து போகிறார். மன்றாடி அழைத்தும் வராத போது அனைவரும் கத்தியால் குத்தி உடலை காயப்படுத்தி கொண்டனர். மனமிரங்கிய அம்மன் நீரில் இருந்து மீண்டும் சவுடேசுவரி அம்மனாக வெளிப்பட்டு அவர்களுடன் வந்து திருக்கோயிலில் எழுந்தருளினார். இதனால் இன்றளவும் நீர் நிலைகளின் அருகே கத்தி போட்டு சவுடேசுவரி அம்மனை அழைப்பது வழக்கமாக உள்ளது.இதனால் சந்ததிகள் காக்கப்படுகின்றன என்பது நம்பிக்கையாகும். மேலும் இதன் நினைவாக ஸ்ரீசைலம் தேவாங்கரின் புண்ணிய தலமாக விளங்குகிறது,கொடியேற்றும் உரிமையும் தரப்பட்டுள்ளது.
# பஞ்சாபி இசை

**பஞ்சாபி இசை (Punjabi Music)** என்பது பாக்கித்தானப் பஞ்சாப், இந்தியப் பஞ்சாப் ஆகிய இருபகுதிகளிலும் வழங்கும் இசையாகும். இது நாட்டுப்புற வகை, சூஃபீ வகை, செவ்வியல் வகை எனப் பன்முகப் போக்குகளைக் கொண்டதாகும். குறிப்பாக இதில் பாட்டியாலா கராணா அடங்கும்.
# பஞ்சாபி இசை

## நாட்டுப்புற இசை

முதன்மைக் கட்டுரை:பஞ்சாப் நாட்டுப்புற இசை
# பஞ்சாபி இசை

## நாட்டுப்புற இசை

### குறும்பா வடிவங்கள்

இவற்றில் தாப்பா, மகியா, தோலா ஆகியவை அடங்கும்.
# பஞ்சாபி இசை

## வழிபாட்டு இசை வடிவங்கள்

### சுஃபீ இசை

சுஃபீ இசை என்பது சூஃபி கவிதை வளத்தை பல இசைவகைகளில் பாடுகிறது. இதில் அடங்கும் சூஃபிக் கலைஞர்ககள் பாபா ஃபாரித், புல்லே சாகிப், சா ஃஉசைய்ன், வாரிசு சா,மியான் முகம்மது பக்சி ஆகியோர் ஆவர்.
# பஞ்சாபி இசை

## வழிபாட்டு இசை வடிவங்கள்

### சீக்கிய இசை

சபத் கீர்த்தன். மேலும் காண்க சீக்கிய இசை, Shabad Gurbani .
# பஞ்சாபி இசை

## மக்கள் இசை வடிவங்கள்

### பஞ்சாபிப் பாப் இசை

பஞ்சாபி இசை இன்று இந்திய, அமெரிக்க, பெரும்பிரித்தானிய இசைகளின் முதன்மைப் பண்பாட்டு ஊற்றோடும் பாலிவுட் திரையிசையோடும் ஒருங்கிணைந்து விட்டுள்ளது.
# பஞ்சாபி இசை

## மக்கள் இசை வடிவங்கள்

### பஞ்சாபிப் பாப் இசை

#### பங்கரா

முதன்மைக் கட்டுரை:பங்கரா (இசை
# பஞ்சாபி இசை

## செவ்வியல் இசை

- பாட்டியாலா கராணா
- சாம் சௌராசியா கராணா
# சூரசம்ஹாரம்

**சூரசம்ஹாரம்** (*Surasamharam*) என்பது சூரபத்மன் எனும் அரக்கனை அழித்த நிகழ்வாகும். சூரபத்மனை முருகன் அழித்தார். அதன் நினைவாக முருகனுடைய ஆலயங்களில் இந்நிகழ்வினை பெரும் விழாவாக கொண்டாடுகின்றனர்.
# சூரசம்ஹாரம்

## தொன்மம்

சூரசம்ஹார ஊர்வலம்]]
காசியப்ப முனிவருக்கும் மாயை என்பவளுக்கும் பிறந்தவர் சூரபத்மன். அவன் வளர்ந்த பிறகு சிவபெருமானை நோக்கி தவமிருந்து இந்திர ஞாலம் எனும் தேரையும், பெண்ணால் பிறக்காத குழந்தையால் மட்டுமே மரணம் என்ற வரத்தையும் பெற்றான். பெற்ற வரத்தால் சக்திகள் மிக்கவனாக தேவர்களையும், நல்லுயிர்களையும் துன்புறுத்தினான். சிவபெருமானின் நெற்றியிலிருந்து பிறந்த ஆறு நெருப்புப் பொறிகள் உருவாயின. அதனை வாயுபகவான் சரவணப் பொய்கையில் சேர்த்தார். அவை ஆறு குழந்தைகளாக கார்த்திகைப் பெண்டிரிடம் வளர்த்தனர். பார்வதி அவர்கள் ஆறு பேரையும் தழுவும் போது அவர்கள் சண்முகனாக ஆனார்கள். பின்பு பார்வதியிடம் வேல் பெற்ற முருகன் சூரபத்மனை போரில் அழித்தான். இந்தப் போரில் வீரபாகு உள்ளிட்ட நவவீரர்கள் முருகனுக்கு படைத்தளபதிகளாக இருந்தனர்.
# திரௌபதியம்மன்

**திரௌபதியம்மன்** (Draupati Amman) சமசுகிருத மகாபாரதத்தில் பல கடவுள்களின் அவதாரம் என விவரிக்கப்படுகிறார். ஆதி பார்வதத்தில் சாம்பவா பிரிவில் இந்திராணியின் பகுதி அவதாரம் எனக் குறிப்பிடப்படுகிறார். இருந்தபோதிலும், வைவாகிகாவில் வியாசர், லட்சுமியாகக் குறிப்பிடுகிறார். இசுவர்கரோகணிக பார்வதத்தில், யுதிஸ்டர் சொர்க்கத்தில் திரௌபதி இலட்சுமியாக இருந்தபோது பார்த்ததாக நம்பப்படுகிறது.  
இவரை நாட்டுப்புறத் தெய்வமாகக் கருதப்படுகிறார்.விழாக்காலங்களில் தீ மிதித்தல், அக்னி சட்டி ஏந்தி வலம் வருதல், அலகு குத்துதல் போன்ற நேர்த்திக் கடன்களை பக்தர்கள் செய்கின்றார்கள். பெங்களூர் கரகா திருவிழாவின் ஒன்பதாம் நாள் விழாவில் திரௌபதி அம்மன் ஆதிசக்தி மற்றும் பார்வதி ஆகியோரின் அவதாரமாக வணங்கப்படுகிறார்.  
ஆந்திரப் பிரதேசம், தமிழ்நாடு, கருநாடகம் ஆகிய மாநிலங்கள் மற்றும் இலங்கை, சிங்கப்பூர், மலேசியா மற்றும் தென்னாப்பிரிக்கா ஆகிய நாடுகளில் சுமார் 400 கோயில்கள் உள்ளன. திருவிழாக்களின் போது திரௌபதியம்மன் கதைப் பாடலை வில்லிசையில் பாடும் வழக்கமும் உள்ளது. மற்றும் ஈழத்தில் மட்டக்களப்பு மாவட்டத்திலே திரௌபதியம்மனுக்கு பெரும்பாலான ஆலயங்கள் காணப்படுகின்றன. இவற்றில் வருடாந்த திருச்சடங்கு இடம்பெறும் (ஆகமம் சாராத)ஆலயங்கள் காணப்படுகின்றன. இவற்றில் பாண்டவர்கள் கொலுவிருந்து விரதம் ஏற்று பாண்டவர்கள் வனவாசம் புகுதலும் அருச்சுணர் தவநிலை ஏறுதலும் தீமிதித்தல் இடம்பெற்று தீப்பள்ளய சடங்குடன் இனிதே நிறைவு பெறும்.
# திரௌபதியம்மன்

## கோயில்கள்

- சங்கொலிகுப்பம் திரெளபதி கடலூர்
- பாண்டிருப்பு திரௌபதை அம்மன் கோயில், இலங்கை
- மட்டிக்களி ஸ்ரீ திரௌபதாதேவி ஆலயம், மட்டக்களப்பு, இலங்கை.,]]
- புதூர் திரௌபதியம்மன் ஆலயம் மட்டக்களப்பு, இலங்கை.
- திருபழுகாமம் திரௌபதியம்மன் ஆலயம் மட்டக்களப்பு, இலங்கை.
- மகிழவட்டுவான் திரௌபதியம்மன் ஆலயம் மட்டக்களப்பு, இலங்கை.
- புராணசிங்கபாளையம் திரௌபதியம்மன் கோயில், விழுப்புரம் மாவட்டம்
- கிளாப்பாக்கம் திரௌபதியம்மன் கோவில், விழுப்புரம் மாவட்டம்.
- பண்பொழி திரௌபதி அம்மன் கோயில்
- சேந்தநாடு திரௌபதியம்மன் கோயில், உளுந்தூர்பேட்டை
- கடம்பூர் திரௌபதியம்மன் கோயில்
- சத்தியவாடி திரௌபதியம்மன் கோயில், திருவண்ணாமலை
- சோரப்பட்டு திரௌபதியம்மன் கோயில், விழுப்புரம்
- சிறுகிராமம் திரௌபதி அம்மன் கோயில், கடலூர் மாவட்டம்
- பாஞ்சாலிபுரம் திரௌபதி அம்மன் கோயில், மட்டக்களப்பு  
- ஸ்ரீ தர்மராஜர் உடனுறை ஸ்ரீ திரௌபதியம்மன் கோயில், பிள்ளைச்சாவடி, வானூர் வட்டம், விழுப்புரம் மாவட்டம், தமிழ்நாடு, இந்தியா 605014
- மடப்பட்டு திரௌபதியம்மன் கோயில், உளுந்தூர்பேட்டை
- மோகனூர் திரௌபதியம்மன் கோயில், நாமக்கல்
- நரங்கியன்பட்டி திரௌபதியம்மன் கோயில்
- பொணீய கொழப்பலுசிர் திரௌபதியம்மன் கோயில், திருவண்ணாமலை
- ரங்கராஷபுரம் திரௌபதியம்மன் கோயில், திருவண்ணாமலை
- சித்தருகாவூர்புதுசிர் திரௌபதியம்மன் கோயில், திருவண்ணாமலை
- சின்னசேலம் திரௌபதியம்மன் கோயில், சின்னசேலம் வட்டம்.
- நல்லான்பிள்ளை பெற்றான் திரௌபதியம்மன் கோயில், விழுப்புரம்
- கொணலூர் திரௌபதியம்மன் கோயில், விழுப்புரம்
- மாத்தூர் திரௌபதியம்மன் கோயில், விழுப்புரம்
- துத்திப்பட்டி திரௌபதியம்மன் கோயில், விழுப்புரம்
- கடம்பூர் திரௌபதியம்மன் கோயில், விழுப்புரம்
- இரட்டணை திரௌபதியம்மன் கோயில், விழுப்புரம்
- திரௌபாதி அம்மன் கோவில் ,சொட்டையன் தெரு ,சூரமங்கலம் ,சேலம்
# திரௌபதியம்மன்

## காட்சியகம்

###### <u>அன்னையின் திருவுருவ படங்கள்</u>
# வானாக்போரி அனல் மின் நிலையம்

**வானாக்போரி அனல் மின் நிலையம்** *(Wanakbori Thermal Power Station)* இந்தியாவில் உள்ள குசராத்து மாநிலத்தின் கேடா மாவட்டத்தில், மாகி ஆற்றங்கரையில் நிறுவப்பட்டுள்ளது. இம்மின் உற்பத்தி நிலையத்தில் 210 மெகாவாட் கொள்திறன் அளவுள்ள ஏழு மின்னுற்பத்தி அலகுகள் உள்ளன  
| நிலை I | 1 | 210 | மார்ச்சு 1982 | செயல்படுகிறது |
| --- | --- | --- | --- | --- |
| நிலை I | 2 | 210 | சனவரி, 1983 | செயல்படுகிறது |
| நிலை I | 3 | 210 | மார்ச்சு, 1984 | செயல்படுகிறது |
| நிலை I | 4 | 210 | மார்ச்சு, 1986 | செயல்படுகிறது |
| நிலை I | 5 | 210 | செப்டம்பர் 1986 | செயல்படுகிறது |
| நிலை I | 6 | 210 | நவம்பர் 1987 | செயல்படுகிறது |
| நிலை II | 7 | 210 | திசம்பர் 1998 | செயல்படுகிறது |
# சிக்கா அனல் மின் நிலையம்

**சிக்கா அனல் மின் நிலையம்** *(Sikka Thermal Power Station)* இந்தியாவில் உள்ள குசராத் மாநிலத்தின் முக்கிய தொழில் நகரமான யாம் நகரில் நிறுவப்பட்டுள்ளது. நிலக்கரியை எரிபொருளாகப் பயன்படுத்தும் குசராத்து மாநிலத்திலுள்ள மின்னுற்பத்தி நிலையங்களில் சிக்கா அனல் மின் நிலையமும் ஒன்றாகும்.  
120 மெகாவாட் கொள்திறன் அளவுள்ள இரண்டு மின்னுற்பத்தி அலகுகள் இங்கு உள்ளன. இவற்றைத்தவிர 250 மெகாவாட் மின்னுற்பத்தி திறன் கொண்ட மேலும் இரண்டு அலகுகள் இங்கு அமைக்கப்பட்டு வருகின்றன.
# சிக்கா அனல் மின் நிலையம்

## மின்னுற்பத்தி கொள்திறன்

| நிலை I | 1 | 120 | மார்ச்சு 1988 | செயல்படுகிறது |
| --- | --- | --- | --- | --- |
| நிலை I | 2 | 120 | மார்ச்சு, 1993 | செயல்படுகிறது |
| நிலை I | 3 | 250 | 2015 மார்ச்சு | உற்பத்தி தொடங்கவில்லை |
| நிலை I | 4 | 250 | 2015 செப்டம்பர் | உற்பத்தி தொடங்கவில்லை |
# நெஃப் தொகுப்புவினை

**நெஃப் தொகுப்புவினை** *(Nef synthesis)* என்பது கரிம வேதியியலில் ஆல்டிகைடுகள் மற்றும் கீட்டோன்களுடன் சோடியம் அசிட்டிலைடுகள் சேர்த்து அசிட்டிலெனிக் கார்பினால்கள் தயாரிக்கும் முறையைக் குறிக்கிறது. யான் அல்ரிக் நெஃப் 1899 ஆம் ஆண்டு இவ்வினையைக் கண்டறிந்த காரணத்தால் அவர் பெயராலேயே இவ்வினை அழைக்கப்படுகிறது.  
இச்செயல்முறை பெரும்பாலும் தவறுதலாக நெஃப் வினை என்ற பெயரால் அழைக்கப்படுகிறது . நெஃப் வினை என்பது தொடர்பற்ற ஒரு வேதியியல் உருமாற்ற வினையாகும் என்று சரியாகக் கண்டறிந்து கூறியவரும் இதே வேதியியலர் யான் அல்ரிக் நெஃப் என்பது குறிப்பிடத்தக்கது ஆகும்.
# பரமபத வாசல்

**பரமபத வாசல்** என்பது திருமாலின் வசிப்பிடமாக அறியப்படும் வைகுந்தத்தின் வாசலாகும். இதனை சொர்க்க வாசல், வைகுந்த வாசல் எனப் பல பெயர்களில் அழைக்கின்றனர். இந்த வாசலைக் கடந்தால் முக்தி கிடைக்குமென்பது இந்துகளின் நம்பிக்கையாகும்.  
வைகுந்த ஏகாதேசி நாளன்று திருமால் கோயில்களில் பரமபத வாசல் திறக்கும் நிகழ்ச்சி நடக்கிறது. இந்த வாசல் நம்மாழ்வார் வைகுந்தம் செல்லும் வரை மூடியிருந்தது. அவரை இந்த வாசல்வழியாக சென்று முக்தி அடைந்தவர்.
# ரிடில் ஏரி

மிசோரம் மாநிலத்தின் மிக பெரிய ஏரியான ரிடில் (Rih Dil) மியான்மரில் உள்ளது. ரிடில் ஏரியானது இந்தோ-பர்மா எல்லைக் கிராமமான ஸொகத்தாரிலிருந்து 3 கி.மீ தொலைவில் அமைந்துள்ளது. ஒரு மைல் நீளமும் அரை மைல் அகலமும் கொண்டது. 60 அடி வரை ஆழமுள்ளது. பர்மாவின் சின் மாநிலத்தில் ரிக் கோத்தார் என்ற இடத்தில் ரிடில் ஏரி அமைந்துள்ளது. சுதந்திரக்கு முன் வரை இந்த ஏரி இந்திய எல்லைக்குள் இருந்துள்ளது.  
எல்லை பிரிக்கப்பட்டதின் பின்பாக தற்போது மியான்மரில் உள்ளது. மிஸோ மக்கள் இறந்த பின் அவர்கள் ஆன்மா இந்த ஏரியில் கலப்பதாக நம்புகின்றனர். இந்த ஏரி உயரத்தில் இருந்து பார்க்கும்பொழுது தாமரை இலை வடிவில் தெரிகிறது.
# ரிடில் ஏரி

## பயணம்

ரிடில் ஏரிக்கு நேரில் செல்வது அவ்வளவு எளிதானதாக இல்லை. பர்மாவில் இருந்து சகாயிங்க் பகுதியில் இருந்து யங்கூன் முதல் மோனிவா வரை பேருந்து தடம் உள்ளது. குறுகிய நெருடலான பாதையில் பயணிக்க வேண்டியுள்ளதால் 33 இருக்கைகள் கொண்டுள்ள சிற்றுந்து பயணத்தை மேற்கொள்கின்றனர். இந்தியாவில் இருந்து வரும் பயணிகள் இந்தோ- மியன்மர் எல்லைப்பகுதியில் உள்ள சாம்பய் பகுதியினை அடைந்து அங்கே ரூ. 10/- க்கு அனுமதி பெற்று நேரடியாக ரடில் ஏரி (Rih Dil Lake) க்கு பேருந்து மூலம் 22 கி.மீ. பயணம் மேற்கொண்டு சென்றடைகின்றனர்.
# தீ மிதித்தல்

யில் தீ மிதித்தல்]]  
**தீ மிதித்தல்** என்பது வெறும் காலில் தீயூட்டப்பட்ட எரிக்கரியின் மீதோ, சுடு கல்லின் மீதோ நடப்பதைக் குறிக்கும்.  
உலகின் பலப்பகுதிகளிலும் இது நடைமுறையில் உள்ளது. இதன் மிகப் பழைய குறிப்புகள் இந்தியாவின் இரும்பு யுகம் இல் கிடைக்கின்றன. இது பெரும்பாலும் ஒரு சமயம் சார்ந்த சடங்காகவோ, ஒரு நபரின் வலிமை மற்றும் வீரத்தின் சோதனையாகவோ அல்லது ஒருவரின் நம்பிக்கையின் சோதனையாகவோ பயன்படுத்தப்படுகிறது.  
, 2016]]  
தீக்காயங்களைத் தூண்டுவதற்கு பாதங்கள் தரையில் தொடர்பு கொள்ளும் நேரம் போதுமானதாக இல்லை என்பதாலும், எரியும் கரி ஒரு நல்ல வெப்பக் கடத்தி அல்ல என்பதாலும் தீ மிதிப்பதால் காயங்கள் ஏற்படுவது மிகவும் குறைவு என தற்கால இயற்பியல் விளக்குகின்றார்கள்.
# தீ மிதித்தல்

## இந்து சமயத்தில்

இது இந்து சமயத்தில் நேர்த்திக் கடன்களில் ஒன்றாகும். இதனை அக்னி குண்டம் இறங்குதல், பூமிதித்தல் என்ற பல பெயர்களில் அழைக்கின்றார்கள். இவ்வாறு தீ மிதிப்பவர்களை மருளாளிகள் என அழைக்கின்றார்கள்.  
தீ மிதித்தலுக்காக காப்பு கட்டி பக்தர்கள் விரதம் இருக்கின்றார்கள். அம்மன் கோயில்களின் முன்பு தீ மிதித்தலுக்காக அக்னி குண்டம் தயார் செய்யப்படுகிறது. அம்மன் கோயில் திருவிழாக்களின் போது, சாமியாடிக் கொண்டு நீர்நிலைகளிலிருந்து நீராடி மாலையணிந்து பூக்குழிக்கு வருகின்றார்கள். பக்தியின் பரவசத்தில் இருந்துகொண்டு வரிசையாக பூக்குழிக்குள் இறங்குகிறார்கள்.  
இவ்வாறு பூக்குழி இறங்குபவர்களுக்கு காயம் ஏற்பட்டாலோ, அதில் விழுந்தாலோ அவை அபசகுணமாக கருதப்படுகிறது.
# பரித்கோட் ராஜ் மகால்

**ராஜ் மகால்** அல்லது **ரோயல் அரண்மனை** (*Raj Mahal or Royal Palace*) என அறியும் இம்மாளிகை, இந்தியாவின் பஞ்சாப் மாநிலத்திலுள்ள பரித்கோட் நகரத்தின் இதயப்பகுதியில் அமைந்துள்ளது. 'ராஜ் மஹால்' எனும் இந்த பிரம்மாண்டமான கட்டிடம், 19-ம் நூற்றாண்டு சீக்கிய தலைவராக இருந்த மகாராஜா 'கன்வர் சிறீ பிக்ரமா சிங் பகதூர்' (*Sri Bikrama Singh Bahadur*) என்பவர் ஆட்சி காலத்தில் (1885-1889) மகாராஜா பல்பீர் சிங் (* Maharaja Balbir Singh*) மேற்பார்வையின் கீழ் நிறுவப்பட்டதாக அறியமுடிகிறது.
# பரித்கோட் ராஜ் மகால்

## கட்டமைப்பு

முற்காலத்தில், இந்த மகால் ஒரு அரச குடும்பத்தின் குடியிருப்பு இடமாக இருந்துள்ளது என்றாலும், தற்பொழுது மகாராஜா பிக்ரம சிங்கின் வம்சாவளிகள் இங்கு வசித்து வருகின்றனர். மேலும், இந்த பாரம்பரியமான கட்டிடத்தின் நுழைவாயிலுக்கு, 'ராஜ் தியோரி' (*Raj Deori*) என்னும் பெயரால் அழைக்கப்படுகிறது. அந்த கட்டிடத்தின் ஒருபகுதியில், 'பல்பீர்' என்ற பெயரில் மருத்துவமனை செயல்படுகின்றது. மேலும் இந்த அரண்மனையில் 37 விசாலமான அறைகள், சீக்கிய குருத்வாரா, நீச்சல் குளம் குழந்தைகள் திடலுடன் பொருள், மற்றும் அற்புதமான ஓவியங்கள் நிறைந்த ஒரு மண்டபமும் உள்ளது.
# பரித்கோட் ராஜ் மகால்

## கட்டிடக் கலை

ராஜ் மகால் மாளிகையில் உள்ள காவல் கோபுரங்கள் மற்றும் கண்ணாடி வேலைப்பாடுகள் நிறைந்துள்ள இது, பிரஞ்சு கட்டிடக்கலையின் தாக்கத்தில் இருந்து உருவாக்கப்பட்டதாக கருதப்படுகிறது. இந்த அழகிய அரண்மனையை சுற்றியுள்ள பிராந்தியம் முழுவதும் பாலைவனமாக காணப்பட்டாலும், இவ்வரண்மனை பகுதியில் சுமார் 15 ஏக்கர் பரப்பளவில் அலங்கரிக்கப்பட்ட பச்சை புல்வெளிகள் நேர்த்தியாக இந்திய மத்திய மற்றும் மாநில அரசுகளால் பராமரிக்கப்படுகிறது. அழகிய காவல் கோபுரங்களுடன் வடிவமைக்கபட்டுள்ள இந்த மாளிகையின் சுவர்கள், ஒவ்வொன்றும் பெருமை வாய்ந்த பழங்கால ஓவியங்கள் கொண்டு அலங்கரிக்கப்பட்டுள்ளது.
# விக்கிப்பீடியா:Statistics/weekly/17-Jul-2016
| 119 | 122.172.96.116 | 0 | 1 | 0 | 0 | 0 | 0 | 0 | 1 | 3 |  |
| 120 | Tsukuyo-yomi | 0 | 1 | 0 | 0 | 0 | 0 | 0 | 1 | 2523 |  |
| 121 | Rasnaboy | 0 | 1 | 0 | 0 | 0 | 0 | 0 | 1 | 143 |  |
| 122 | 14.100.134.58 | 0 | 1 | 0 | 0 | 0 | 0 | 0 | 1 | 0 |  |
| 123 | Ali Zifan | 0 | 1 | 0 | 0 | 0 | 0 | 0 | 1 | 0 |  |
| 124 | Luciana Musumeci | 0 | 1 | 0 | 0 | 0 | 0 | 0 | 1 | 105 |  |
| 125 | Clueditor | 0 | 1 | 0 | 0 | 0 | 0 | 0 | 1 | 0 |  |
| 126 | 117.205.236.86 | 0 | 1 | 0 | 0 | 0 | 0 | 0 | 1 | 0 |  |
| 127 | 117.201.32.214 | 0 | 1 | 0 | 0 | 0 | 0 | 0 | 1 | 0 |  |
| 128 | 83.96.91.2 | 0 | 1 | 0 | 0 | 0 | 0 | 0 | 1 | 28 |  |
| 129 | Max.kOJecki | 0 | 0 | 0 | 0 | 0 | 0 | 1 | 1 | 0 |  |
| 130 | 178.33.141.170 | 0 | 0 | 0 | 0 | 0 | 0 | 1 | 1 | 0 |  |
| 131 | 182.74.172.245 | 0 | 1 | 0 | 0 | 0 | 0 | 0 | 1 | 758 |  |
| 132 | 203.106.159.187 | 0 | 1 | 0 | 0 | 0 | 0 | 0 | 1 | 78 |  |
| 133 | பொன்னிலவன் | 0 | 1 | 0 | 0 | 0 | 0 | 0 | 1 | 1253 |  |
| 134 | Fry1989 | 0 | 0 | 0 | 0 | 1 | 0 | 0 | 1 | 0 |  |
| 135 | BD2412 | 0 | 1 | 0 | 0 | 0 | 0 | 0 | 1 | 68 |  |
| 136 | சிவகுமாரி ஆவுடையப்பன் | 0 | 0 | 0 | 0 | 0 | 0 | 1 | 1 | 0 |  |
| 137 | Kanagarajkpm | 0 | 0 | 0 | 0 | 0 | 0 | 1 | 1 | 0 |  |
| 138 | Mouryan | 0 | 1 | 0 | 0 | 0 | 0 | 0 | 1 | 1 |  |
| 139 | 223.182.214.129 | 0 | 1 | 0 | 0 | 0 | 0 | 0 | 1 | 0 |  |
| 140 | 223.236.81.163 | 0 | 1 | 0 | 0 | 0 | 0 | 0 | 1 | 28 |  |
| 141 | OSeveno | 0 | 1 | 0 | 0 | 0 | 0 | 0 | 1 | 57 |  |
| 142 | 27.99.69.203 | 0 | 1 | 0 | 0 | 0 | 0 | 0 | 1 | 185 |  |
| 143 | 117.207.112.140 | 0 | 1 | 0 | 0 | 0 | 0 | 0 | 1 | 76 |  |
| 144 | 1.39.85.160 | 0 | 1 | 0 | 0 | 0 | 0 | 0 | 1 | 132 |  |
| 145 | 49.207.187.187 | 0 | 0 | 0 | 0 | 0 | 0 | 1 | 1 | 0 | } |
# சூரத் அனல் மின் நிலையம்

**சூரத் அனல் மின் நிலையம்** *(Surat Thermal Power Station)* இந்தியாவில் உள்ள குசராத் மாநிலத்தில் உள்ள சூரத் மாவட்டம் நானி நரோலி கிராமத்தில் நிறுவப்பட்டுள்ளது. பழுப்பு நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சூரத் அனல் மின் நிலையம் உள்ளது. அரசுக்குச் சொந்தமான குசராத்து தொழிற்கூட்டு மின் நிறுவனம் (GIPCL) சூரத் அனல் மின் நிலையத்தை இயக்கி வருகிறது
# சூரத் அனல் மின் நிலையம்

## கொள்திறன்

500 (4X125) மெகாவாட் கொள்திறன் அளவுள்ள மின்னுற்பத்தி அலகுகள் இங்கு உள்ளன.  
| 1 | 1 | 125 | 1999 நவம்பர் | செயல்படுகிறது |
| --- | --- | --- | --- | --- |
| 1 | 2 | 125 | 1999 நவம்பர் | செயல்படுகிறது |
| 2 | 3 | 125 | 2010 ஏப்ரல் | செயல்படுகிறது |
| 2 | 4 | 125 | 2010 ஏப்ரல் | செயல்படுகிறது |
# சாமுகி

**சாமுகி** (*Shahmukhi*, *ஷாமுகி*, , பஞ்சாபி மொழியை எழுத பஞ்சாபிலுள்ள முசுலிம்கள் பயன்படுத்தும் பெர்சிய-அராபிய எழுத்துமுறை ஆகும்; இதன் நேரடிப் பொருள் "அரசரின் (ஷா) வாயிலிருந்து" என்பதாகும். இது பொதுவாக நஸ்தலீகு வரிவடிவத்தில் எழுதப்படுகின்றது. பஞ்சாபி மொழியில் பயன்படுத்தப்படும் இரு எழுத்துமுறைகளில் பெர்சிய-அராபிய முறை ஒன்றாகும்; மற்றது குர்முகி.  
சாமுகி எழுத்துமுறையை முதலில் பஞ்சாபின் சூபி கவிஞர்கள் பயன்படுத்தினர்; 1947இல் பாக்கித்தான் உருவாக்கத்தை அடுத்து பாக்கித்தானிய பஞ்சாபில் முஸ்லிம் மக்கள் எழுதும் வழமையான எழுத்துமுறையானது; தற்கால இந்திய பஞ்சாபில் இந்துக்களும் சீக்கியர்களும் குர்முகி எழுத்துமுறையைத் தழுவினர்.  
இந்தியப் பஞ்சாபில் இதன் பயன்பாடு பெரும்பாலும் மூத்த தலைமுறையினரிடம் மட்டுமே உள்ளது. ஆயினும் பஞ்சாபி மொழியில் முதுகலைப் பட்டப்படிப்பு படிப்பவர்களுக்கு இந்த எழுத்துமுறையை அறிந்திருப்பது பரிந்துரைக்கப்பட்டுள்ளது. இருப்பினும் இந்திய சம்மு காசுமீரில் போத்தோயரி பேச்சுமொழியைப் பதிய முதன்மை எழுத்துமுறையாக சாமுகி பயன்படுத்தப்படுகின்றது.  
சாமுகி வலதுபுறம் தொடங்கி இடது புறம் நோக்கி எழுதப்படுகின்றது; குர்முகி இடதிலிருந்து வலதாக எழுதப்படுகின்றது. இரண்டு எழுத்துமுறைகளுக்கும் உள்ள ஒப்பீட்டைக் கீழே காணலாம்:  
, dash, மேல் வலது: குர்முகி, கீழே: சாமுகி.]]
# ரஞ்சித் சிங் அருங்காட்சியகம்

**மகாராஜா ரஞ்சித் சிங் அருங்காட்சியகம்** (*Maharaja Ranjit Singh Museum*) , இந்திய பகுதியின் பஞ்சாப் மாநிலத்திலுள்ள அமிருதசரசு நகரின் வடக்கு பகுதி லாரன்ஸ் சாலையிலுள்ள, 'ராம் பாக்' தோட்டப்பூங்காவில் அமைந்துள்ளது. நான்காம் சீக்கிய குருவான 'குரு ராம் தாசு' எனபவர் பெயரில் அமைந்துள்ள ராம் பாக் பூங்கா, லாகூர் 'ஷாலிமார் பாக்' சார்பில் 1818-ல் அடிக்கல் நாட்டப்பட்டதாக கருதப்படுகிறது. துவக்கத்தில் ராசவம்சத்தினரின் கோடைக்கால மாளிகையாக விளங்கிய இந்த கட்டிடம், மகராஜா ரஞ்சித் சிங் உரிமையில் இருந்து, பின்னர் ஒரு அருங்காட்சியகமாக மாற்றப்பட்டது.
# ரஞ்சித் சிங் அருங்காட்சியகம்

## சேகரிப்புகள்

இந்த அருங்காட்சியகத்தில், பல்வேறு ஆயுதக்கருவிகள், புராதன நாணயச்சேகரிப்புகள் மற்றும் எழுத்துப்பிரதிகள் போன்றவை காட்சிக்கு வைக்கப்பட்டிருக்கின்றன. இவ்வாறான பழம்பெரும் பொருட்களில் பெரும்பாலானவை முகலாயர் காலத்தை சேர்ந்தவையாகும்.
# ரஞ்சித் சிங் அருங்காட்சியகம்

## காணவேண்டியவை

அமிருதசரசுவின் 'ராம் பாக்' பூங்காவில் உள்ள இந்த காட்சியகத்தில், பஞ்சாப் பகுதியை ஆண்ட அரசர்களின் அரண்மனைகள், அரசவைக்காட்சிகள், ராச வம்சத்தினரின் கூடார வாச காட்சிகள் போன்றவை சித்தரிக்கப்பட்ட தூரிகை வண்ண ஓவியங்களும், உலகப்பிரசித்தி பெற்ற கோஹினூர் வைரத்தின் மாதிரி (நகல்) ஒன்றும், மஹாராஜா ரஞ்சித் சிங் பயன்படுத்திய முத்திரை பொதிக்கப்பட்ட பர்வானா (விரல் அணிகலன்) ஒன்றும் இங்குள்ள இதர விசேடமான காட்சிப்பொருட்களாகும். சீக்கிய இனத்தாரின் வரலாறு, மற்றும் பாரம்பரியம் குறித்த ஆழமான தகவல்களை அளிக்கும் இந்த அருங்காட்சியகத்தை, தோட்டப்பூங்காவில் உள்ள ஒரு பிரம்மாண்ட வாசல் அமைப்பை கடந்து சென்றால் இந்த அருங்காட்சியக மாளிகையை அடையலாம்.
# ரஞ்சித் சிங் அருங்காட்சியகம்

## நுழைவுத் தகவல்

- **முகவரி**: மகாராஜா ரஞ்சித் சிங் மியூசியம், லாரன்சு சாலை, கம்பனி பாக் (ராம் பாக்), பஞ்சாப் மாநிலம் அமிருதசரசு அஞ்சல் குறியீடு: 143001,
- **அனுமதித் தகவல்**: இலவச நுழைவு (கட்டணமில்லா காட்சியகம்), (செவ்வாய்க்கிழமை முதல், ஞாயிற்றுக்கிழமை வரை மட்டுமே).
- **கால அட்டவணை**:
| பார்வை நாட்கள் | பார்வைக் காலம் | பார்வைக்கால அளவு |  |
| --- | --- | --- | --- |
| ஞாயிறு | காலை:10:00-மாலை:09:00 | 1 - 2 மணிகள் |  |
| திங்கள் | அனுமதி இல்லை | அனுமதி இல்லை |  |
| செவ்வாய் | காலை:10:00-மாலை:05:00 | 1 - 2 மணிகள் |  |
| புதன் | காலை:10:00-மாலை:05:00 | 1 - 2 மணிகள் |  |
| வியாழன் | காலை:10:00-மாலை:05:00 | 1 - 2 மணிகள் |  |
| வெள்ளி | காலை:10:00-மாலை:05:00 | 1 - 2 மணிகள் |  |
| சனி | காலை:10:00-மாலை:09:00 | 1 - 2 மணிகள் | } |
# ரஞ்சித் சிங் அருங்காட்சியகம்

## இவற்றையும் காண்க

- ரஞ்சித் சிங் போர் அருங்காட்சியகம்
- ரஞ்சித் சிங்
# ரஞ்சித் சிங் அருங்காட்சியகம்

## சான்றாதாரங்கள்

- ரஞ்சித் சிங் அருங்காட்சியக கட்டிடம்
# அப்பா பைத்தியம் சாமிகள்

**அப்பா பைத்தியம் சாமிகள்** என்பவர் தமிழகம் மற்றும் புதுச்சேரியில் வாழ்ந்த சித்தராவார். இவர் கருவூர் கோட்டை ஜமீன் வாரிசாகச் சித்திரை 8 1859 அன்று பிறந்தவர். பதினாறு வயதில் வீட்டினை விட்டு வெளியேறிப் பழனியில் தங்கினார். அழுக்கு சுவாமி எனும் சித்தரைக் குருவாக ஏற்றுச் சித்துகளைக் கற்றார்.  
பக்தர்களிடம் தன்னைப் பைத்தியம் என்று இவர் கூறிக் கொண்டமையால் பைத்திய சாமி என்றும், பக்தர்களின் கோரிக்கைகளைத் தந்தைபோல இருந்து நிறைவேற்றுவதால் அப்பா பைத்தியம் சாமிகள் என்றும் அழைக்கப்பட்டார். எண்ணற்ற ஊரில் தங்கிப் பக்தர்களுக்கு உதவிய இவர் சேலம் சூரமங்கலத்தில் 141 -ஆவது வயதில் தை 28 2000-ஆம் ஆண்டு ஜீவ சமாதி அடைந்தார்.
# அப்பா பைத்தியம் சாமிகள்

## கோயில்கள்

- அப்பா பைத்தியம் சாமிகள் திருக்கோயில், கோரிமேடு, புதுச்சேரி
- அப்பா பைத்தியம் சாமிகள் ஜீவசமாதி மற்றும் கோயில், சூரமங்கலம், சேலம்
# சாம்மி (நடனம்)

**சாம்மி** *(Sammi)*' (குர்முகி: ਸੰਮੀ, சாமுகி: سمّی) பஞ்சாபின் மரபு இசைவடிவ நடனம் ஆகும். இது பஞ்சாப் இனக்குழு மக்கள் உருவாக்கி வளர்த்த மகளிர் நடன வடிவம் ஆகும். இது பாக்கித்தான சந்தால்பார் பகுதியில் பரவலாக விளங்குகிறது. இதை பாழிகார், இராய், உலோபனா, சான்சி இனக்குழுசார்ந்த மகளிர் ஆடுகின்றனர்.  
மார்வாடி இளவரசி சாம்மி இராசத்தான இராஜ்குமார் ச்ச்குமார் பிவுக்கு ஏண்கிய உணர்ச்சி ததும்ப ஆடிய நடனமாக தொன்மக் கதையொன்று கூறுகிறது.
# சாம்மி (நடனம்)

## உடை

நடனம் ஆடுவோர் பொலிவான வண்ணக் குர்த்தாவும் இலெகெங்கா எனும் நன்கு பறக்கும் பாவாடையும் அணிந்து ஆடுவர். இந்நடனம் ஆடும்போது ஒரு சிறப்புவகை வெள்ளி முடியணி அணிவர்.
# சாம்மி (நடனம்)

## நிகழ்த்தல்

கித்தா நடனம் போலவே இந்நடனமும் வட்டமிட்டு ஆடுவர். ஆடுவோர் ஒரு வலய வடிவில் நின்று முகப்புப் பக்கவாட்டில் இருந்து கைகளை வீசியபடி நடனம் ஆடுவர். மிகப் பரவலாக பாடப்படு சாம்மி பாட்டு "**சாம்மி மேரி வான் (Sammi Meri wan..)**" என்ற பாடலாகும்.
# சபர்மதி அனல் மின் நிலையம்

**சபர்மதி அனல் மின் நிலையம்** *(Sabarmati Thermal Power Station)* இந்தியாவின், குசராத்து மாநிலத்தில் உள்ள நகரமான அகமதாபாத் நகரில் நிறுவப்பட்டுள்ளது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சபர்மதி அனல் மின் நிலையம் விளங்குகிறது. ”டோர்ரண்ட் சக்தி” என்ற நிறுவனம் சபர்மதி அனல் மின் நிலையத்தை இயக்குவதால் டோர்ரண்ட் சபர்மதி அனல் மின் நிலையம் என்ற பெயராலும் இம்மின்னுற்பத்தி நிலையம் அழைக்கப்படுகிறது.  
37.5 மெகாவாட் (2X3.75 மெகாவாட் மற்றும் 4x7.5 மெகாவாட்) கொள்திறன் அளவில் முதலாவது மின்னுற்பத்தி் நிலையம் இப்பகுதியில் 1934 ஆம் ஆண்டு செயல்படத் தொடங்கியது. உரிய அசலான மின்னுற்பத்தி நிலையத்தில் புதிய அனல் மின் நிலையம் 422 மெகாவாட் (1x60 மெகாவாட் , 1x120 மெகாவாட் மற்றும் 2x121 மெகாவாட்) கொள்திறன் அளவில் தொடங்கப்பட்டு தற்போது செயல்பட்டு வருகிறது.  
| C | 60 | 1997 | செயல்படுகிறது |
| --- | --- | --- | --- |
| D | 120 | 1978 | செயல்படுகிறது |
| E | 121 | 1984 | செயல்படுகிறது |
| F | 121 | 1988 | செயல்படுகிறது |
# சத்து மா (உணவு)

**சத்து மா** *(Sattu)* என்பது பருப்புகளும் சிறுகூலங்களும் கலந்த மாவு அல்லது பொடியாகும். இது இந்தியாவிலும் பாக்கித்தானிலும் முதன்மை உணவாகவோ துணை உணவாகவோ பயன்படுகிறது.
# சத்து மா (உணவு)

## வரலாறு

சத்து மா பொடித்தல் மிகப் பண்டைய கால முதலே வழக்கில் இருந்து வருகிறதுஇது இந்தியா முழுவதிலும் பரவலாக பயன்பாட்டில் உள்ளது. இது பீகாரில் தேசி அல்லது உள்நாட்டு ஆர்லிக்சு என வழங்கப்படுகிறது.
# சத்து மா (உணவு)

## பயன்பாடு

பஞ்சாபில் இது பார்லி வறுத்துப் பொடித்துச் செய்யப்படுகிறது.
# சத்து மா (உணவு)

## சத்து மாவின் கலவைகள்

சத்து மா உலர் பருப்புகளையும் உலர் கூலங்களையும் குறிப்பாகப் பார்லி அல்லது துவரம் பருப்பை வறுத்துப் பொடித்துச் செய்யப்படுகிறது. மரபாக இது பருப்பு வகையறாக்களை வாணலியில் இட்டு மணலுடனோ இல்லாமலோ வறுத்து செய்வர்.வறுத்ததும் இவற்றைச் சலித்துப் பின்னர் நுண்ணிய பொடியாக்குவர்.
# சித்தானந்த சுவாமிகள்

**சித்தானந்த சுவாமிகள்** என்பவர் 18ம் நூற்றாண்டில் வாழ்ந்த சித்தராவார். இவர் காரைக்கால் மாவட்டம் அக்கரைவட்டம் கிராமத்தில் இவரது சமாதியடைந்துள்ளார். அங்குள்ள சௌந்தரியவல்லி உடனுறை சோமநாதர் கோயிலின் மரத்தடியில் இவர் சமாதியடைந்தார். எனவே தற்போது அங்கு சமாதிக் கோயில் அமைக்கப்பட்டுள்ளது. இவர் செங்குந்தர் மரபை சேர்ந்தவர்.  
இவர் சித்துகளை செய்வதில் வல்லவராகவும், சித்துகளை ஆனந்தமாக செய்வதாலும் சித்தானந்த சாமிகள் என்று அழைத்தனர். சித்தானந்தர் கடலூரில் பிறந்தவர். இவர் புதுவையில் முத்தையால்பேட்டையில் வாழ்ந்து வந்த முத்துக்குமாரசாமிப் பிள்ளையின் மனைவியின் கடுமையான வயிற்று வலியை நீக்கினார். அவர்களின் கோரிக்கைப்படி அவர்களின் வீட்டில் வசித்தார்.  
முத்தையா முதலியார் என்பவர் சித்தர் மேல் மிகப்பற்றுடன் இருந்தார். அவருடைய மனைவி சித்தானந்தரை தன்னுடைய மகனைப் போல பாவித்து பசியைப் போக்க உணவளித்து வந்தார்.  
இவருக்கு ஆவணி மாதத்தில் குருபூசை நடத்தப்படுகிறது.  
புதுச்சேரி மாவட்டம் கருவடிக்குப்பத்தில் இவருக்கு கோயில் அமைக்கப்பட்டுள்ளது.
# பூல்காரி (பூப்பின்னல்)

**பூல்காரி (பூப்பின்னல்) ** *(Phulkari)* என்பது பஞ்சாப் பகுதி பின்னுவேலை நுட்பம் ஆகும். இதன் பொருள் பூவேலை என்பதாகும். இது இந்தியப் பஞ்சாபிலும் பாக்கித்தானியப் பஞ்சாபிலும் வழக்கில் உள்ளது. இது முதலில் பின்னல் வேலை அனைத்தையும் குறித்தாலும் இப்போது துப்பட்டாக்களையும் தலைக்கான கைக்குட்டைகளையும் மட்டும் பின்னும் வேலையைக் குறிக்கிறது.. அன்றாடப் பயனுக்காக, தளர்வாக எளிதாகப் பின்னப்படு *ஒடினி* (தலையணி), துப்பட்டா and மேலாடைகள் *பூல்காரிகள் (பூவேலைகள்)* எனப்படும். திருமணம், பிறந்த நாள் போன்ற சிறப்பு நிகழ்வுகளுக்கான உடலைப் போர்த்தும் ஆடைகளில் ஆடை முற்றிலும் விரவிய பூப்பின்னல் வேலை *பாக்* ("தோட்டம்") எனப்படும். ஆடையில் அங்கங்கு அமையும் சிதறிய பூவேலைகள் "ஆதா பாக்" (பகுதித் தோட்டம்) எனப்படும். இவை வெண்துணியில் வெள்ளை அல்லது மஞ்சட் பட்டு புரியால் பின்னப்படுகின்றன. இவை நடுவில் உள்ள கருமுகை ( "chashm-e-bulbul" ) (இது பூநடுவுள்ல பொலன் வட்டம் போன்றது) எனப்படும் நடுவட்டத்தில் தொடங்கி ஆடை முழுவதும் அல்லப்படும் அல்லது பின்னப்படும்.
# பூல்காரி (பூப்பின்னல்)

## சொற்பொருள்

*பூல்* என்றால் பூ என்று பொருள். *காரி* என்றால் கைவினை என்று பொருள். எனவே பூல்காரி என்றால் பூவேலை என்று பொருள்படும். இது பூப்பின்னல் வேலையிக் குறிப்பிடும்.
# பூல்காரி (பூப்பின்னல்)

## பருந்துப் பார்வை

பஞ்சாப் இவ்வகைப் பூல்காரி வேலைகட்குப் பெயர்போகியதாகும். இந்தப் பூவெளை கரட்டுக் கைநெசவுத் பருத்தித் துணியில் நார்ப்பட்டுப் புரிகொண்டு பின்னப்படுகிறது. பூல்காரிளில் பெரும்பாலும் வடிவியல் பாணி உருவங்களே பின்னப்படும்.
# கம்பளி ஞானதேசிகர்

**கம்பளி ஞானதேசிகர் சுவாமிகள்** என்பவர் புதுச்சேரியில் வாழ்ந்த சித்தராவார். இவர் கம்பளியை போர்த்திக் கொண்டிருந்த காரணத்தினால் கம்பளி சித்தர், கம்பளி சாமிகள் என்ற பெயர்களில் அழைக்கப்பட்டார். ரசவாதம் உள்ளிட்ட பல சித்துகளை அறிந்திருந்தார். ஓரிடத்திலிருந்து மறைந்து வேறிடத்தில் தோன்றுவது, ஆள்காட்டி விரலில் சுருட்டினைப் பற்ற வைப்பது போன்ற சித்துகளைச் செய்துள்ளார்.  
இச்சித்தர் 1874 டிசம்பர் மாதத்தில் ஜலசமாதி அடைந்தார்.
# கம்பளி ஞானதேசிகர்

## கோயில்கள்

தட்டாஞ்சாவடி கம்பளி ஞானதேசிகர் சமாதிக் கோயில், புதுச்சேரி
# அலுமெல்

**அலுமெல்** *(Alumel)* என்பது 95% நிக்கல், 2% மாங்கனீசு, 2% அலுமினியம் மற்றும் 1% சிலிக்கன் ஆகிய உலோகங்கள் சேர்ந்து உருவாகும் ஒரு உலோகக் கலவையாகும். வெப்பமின் இரட்டை மற்றும் வெப்பமின் இரட்டை நீட்சிக் கம்பி முதலியனவற்றில் பயன்படுத்துவதற்கு இந்த காந்த உலோகக் கலவை பயனாகிறது. அலுமெல் என்ற பெயர் ஒரு பதிவு செய்யப்பட்ட உலோகக் கலவை வர்த்தகக் குறியீட்டுப் பெயராகும்.
# அலுமெல்

## அலுமெல்லின் பண்புகள்

- மின்தடைத்திறன் : 0.294 μΩm
- வெப்பக் கடத்துத்திறன் : 30 வா/மீ/கெ
- கியூரி வெப்பநிலை : 152°செ  
வெப்பமின் இரட்டைகளில் அலுமெல் பெரும்பாலும் குரோமெல்லுடன் சேர்த்து ‘கே’ வகை வெப்பமின் இரட்டைகள் தயாரிக்கப் பயன்படுகிறது.
# ஜலசமாதி

**ஜலசமாதி** என்பது சித்தர்கள் தங்களின் இறப்புக்கான நேரத்தில் நீர்நிலைகளில் இறங்கி தங்களை கரைத்துக் கொள்ளுதல் ஆகும். சித்தர்கள் பலர் ஜீவசமாதி எனும் நிலத்திற்குள் சென்று முக்திபெறுதலை செய்துள்ளார்கள். வெகுசில சித்தர்களே நீர்நிலைகளில் ஜலசமாதி அடைந்துள்ளார்கள்.  
தங்களின் இறப்பினை முன்பே அறிந்து கொள்ளும் சித்தர்கள். அக்காலம் நெருங்கியதும் தங்களின் பக்தர்களுக்கு குறிப்பால் அதனை தெரிவித்துவிட்டு சமாதி நிலையை அடைகின்றார்கள். இந்தியாவின் தென்பகுதியான புதுச்சேரியில் வாழ்ந்துவந்த கம்பளிச் சித்தர் என்பவர் 1847 சித்திரை மாதத்தில் ஜலசமாதி அடைந்துள்ளார். இவருடைய அசரீரி நீரிலிருந்து கேட்டமையால் இவர் ஜலசமாதி அடைந்துவிட்டதை மக்கள் அறிந்து கொண்டார்கள்.  
தமிழகத்தில் கடலூர் மாவட்டம் தென்னம்பாக்கத்தில் அழகர்சித்தர் என்பவர் ஜலசமாதி அடைந்துள்ளார். இவர் கிணற்றில் இறங்கிய பின்பு அதைக் கண்ட மக்கள் அவரை கிணற்றில் தேடியுள்ளனர். ஆனால் அவர் உடல் கிடைக்கவில்லை. எனவே சித்தர் கிணற்றில் தன்னை கரைத்துக் கொண்டு ஜலசமாதி அடைந்துவிட்டதாக கருதுகிறார்கள்.
# ஜலசமாதி

## இவற்றையும் காண்க

ஜீவசமாதி
# ஜீவசமாதி

**ஜீவசமாதி** என்பது சித்தர்கள் தங்களுடைய இறப்பிற்கான காலத்தினை முன்பே அறிந்துகொண்டு அக்காலத்தில் மண்ணில் சமாதியை அமைத்து அதில் இருந்துகொள்கின்றனர். உயிருடன் சமாதிக்குள் புகுவதால் ஜீவசமாதி என்கின்றனர். இவ்வாறு ஜீவசமாதியடைந்த சித்தர்களுக்கு அவ்விடங்களில் ஆலயங்கள் அமைக்கப்பட்டு வழிபடப்படுகின்றன.
# ஜீவசமாதி

## சொல்விளக்கம்

ஜீவனுள்ள சமாதி என்று பொருள்படும்படி ஜீவசமாதி என அழைக்கின்றனர்.  
கோராக்கர் சித்தர் எட்டு இடங்களில் ஜீவசமாதி அடைந்துள்ளார்.  
பெரும்பாலான சித்தர்களின் ஜீவசமாதிகளில் சிவலிங்கம் பிரதிஸ்டை செய்யப்படுகிறது. அச்சிவலிங்கத்திற்கு முன்பு நந்தியும் வைக்கப்படுகிறது. பின்நாட்களில் சித்தர்களின் சியர்கள் விரும்பி அந்த நந்தியின் கீழ் சமாதியாகின்றனர்.  
காட்டுப்புத்தூர் நாராயண பிரம்மேந்திரர் ஜீவசமாதி அடைந்த மடத்தில், அவருக்கு நேராக உள்ள நந்தியின் கீழ் நாராயண பிரம்மேந்திரரின் சிஸ்யை சமாதி அமைந்துள்ளது.
# ஜீவசமாதி

## பதினெட்டு சித்தர்களின் ஜீவசமாதிகள்

- அகஸ்தியர் - திருவனந்தபுரம்
- கொங்கணர் - திருப்பதி
- சுந்தரனார் - மதுரை
- கரூவூரார் - கரூர்
- திருமூலர் - சிதம்பரம்
- தன்வந்திரி - வைதீஸ்வரன்கோவில்
- கோரக்கர் - பொய்யூர்
- குதம்பை சித்தர் - மாயவரம்
- இடைக்காடர் - திருவண்ணாமலை
- இராமதேவர் - அழகர்மலை
- கமலமுனி - திருவாரூர்
- சட்டமுனி - திருவரங்கம்
- வான்மீகர் - எட்டிக்குடி
- நந்திதேவர் - காசி
- பாம்பாட்டி சித்தர் - சங்கரன்கோவில்
- போகர் - பழனி
- மச்சமுனி - திருப்பரங்குன்றம்
- பதஞ்சலி - திருப்பட்டூர்
# சுருளிமலை சுருளிவேலப்பர் கோயில்

**சுருளிவேலப்பர் கோயில்** என்பது தேனி மாவட்டத்திலுள்ள சுருளிமலையில் அமைந்துள்ள கோயிலாகும். இதனை நெடுவேள்குன்றம் என்றும் அழைக்கின்றனர். இத்தலத்தின் மூலவரை வேலப்பர் என்று அழைக்கின்றனர். இங்குள்ள தீர்த்தமாக சுரபிதீர்த்தம் கருதப்படுகிறது. இது சுருளி அருவியாகும்.  
இக்கோயிலின் அருகே விபூதி குகை, கைலாய குகை மற்றும் கன்னிமார் குகை போன்றவை உள்ளன. இந்தக் கோயிலின் விபூதி குகையில் ஈர மண் விபூதியாக மாறுகிறது என்பது வியப்பிற்குறிய செய்தியாகும்.  
இக்கோயிலின் கருவறையில் முருகன், சிவன், திருமால், விநாயகர் ஆகியோர் உள்ளனர். இக்கருவறை குகையாகும்.
# சுருளிமலை சுருளிவேலப்பர் கோயில்

## தலவரலாறு

இத்தலத்தின் மூலவரான சுருளிவேலப்பர் குழந்தையில்லாதவருக்கு இறுதிக் கடன்களை செய்தார். அதனால் இறுதி காலத்தில் குழந்தை இல்லாதவர்கள் மூலவர் சுருளிவேலப்பரை தங்கள் குழந்தையாக எண்ணுகின்றனர்.
# சுருளிமலை சுருளிவேலப்பர் கோயில்

## தலசிறப்பு

அகத்தியருக்கு திருமணக் கோலத்தில் சிவபெருமான் காட்சியளித்த தலம்.
# சுருளிமலை சுருளிவேலப்பர் கோயில்

## விழாக்கள்

- ஆடிப்பெருக்கு
- ஆடி அமாவாசை
- தை அமாவாசை
- சிவராத்திரி
- பங்குனி உத்திரம்
- வைகுண்ட ஏகாதசி
- சித்திரை திருநாள்
# பியூசு மானுசு

**பியூசு மானுசு** (*Piyush Manush*) இந்தியாவின் தமிழ்நாட்டைச் சேர்ந்த சுற்றுச்சூழல் செயற்பாட்டாளர் ஆவார். 2010இல் ஒத்த கருத்துடைய சிலருடன் இணைந்து சேலம் குடிமக்கள் மன்றம் (*Salem Citizen’s Forum*) என்ற நகரியக் குடிகளின் கூட்டமைப்பை உருவாக்கி மக்கள்நலப் பணிகளில் ஈடுபட்டார். சேர்வராயன் மலையடிவாரத்தில் 58 ஏக்கர் பரப்பளவில் அமைந்துள்ள மூக்கனேரியை எடுத்துக்கொண்டு அதனை பெரும் கழிவுகளிலிருந்து காப்பாற்றினார். தவிரவும் அம்மாப்பேட்டை ஏரி, குண்டக்கல் ஏரி, இசுமாயில்கான் ஏரி, அரிசிபாளையம் குளம், பள்ளப்பட்டி கிணறு ஆகியவற்றை மீட்டெடுத்தார். கஞ்சமலைப் பகுதியில் வணிகநோக்க சுரங்கங்களை எதிர்த்தார். நில கைப்பற்றுகையாளர்களையும் நிலக் குற்றமிழைக் குழுக்களையும் எதிர்த்து போராடி வந்தார். தர்மபுரியின் மலைப்பகுதிகளில் உள்ள காடுகளைப் பாதுகாக்க ‘கூட்டுறவு காடு’ என்ற திட்டத்தை துவக்கினார். 2015ஆம் ஆண்டு சென்னை மக்களுக்கு *சிஎன்என்-ஐபிஎன் ஆண்டின் சிறந்த மனிதர் விருது* வழங்கப்பட்டபோது சென்னை மக்களின் சார்பாளர்களாக பெற்றுக்கொண்டவர்களில் இவரும் ஒருவர்.
# பியூசு மானுசு

## கைது

சூலை 2016இல் இவரும் இரு செயற்பாட்டாளர்களும் சேலத்தில் மூள்ளுவாடி பாலம் கட்டுவதற்கு எதிர்ப்பு தெரிவித்து போராட்டம் நடத்தியபோது கைது செய்யப்பட்டனர். இவரது பிணை குற்றவியல் நீதிமன்றத்தால் மறுக்கப்பட்ட நிலையில் பல்வேறு மனித உரிமை செயற்பாட்டாளர்கள் காவல்துறையின் செய்கையை கண்டித்தனர். இவரை விடுவிக்கக் கோரி சமுக வலைத்தளங்களில் போராட்டம் வலுத்தது.
# இராக்ரி (காப்புக்கட்டு)

**இராக்ரி (Rakhri)** அல்லது இராக்ரீ என்பது வட இந்தியக் காப்புக்கட்டு (இராக்கி) என்பதற்கான பஞ்சாபிச் சொல்லாகும்]]இந்தக் காப்புக்கட்டுத் திருவிழா **இராக்ரியா (Rakhrhya)** எனசுவான் நிலா மாதத்தில் முழுநிலா (பௌர்ணமி) நாளில் கொண்டாடப்படுகிறது. இது பல சமூகத்தினரால் பஞ்சாபி நாட்கட்டியின் படி பஞ்சாபின் பகுதிகளில் கொண்டாடப்படும் சமயஞ்சாராத திருவிழா ஆகும்.
# இராக்ரி (காப்புக்கட்டு)

## கொண்டாட்டம்

பஞ்சாபி இராக்ரி பாடல்  
''ਸੂਰਜ ਛੱਡੀਆਂ ਰਿਸ਼ਮਾਂ  
''ਮੂਲੀ ਛੱਡਿਆਂ ਬੀਅ  
''ਭੈਣ ਨੇ ਬੰਨੀ ਰੱਖੜੀ  
'' ਜੁਗ ਜੁਗ ਵੀਰਾ ਜੀਅ
இதற்கு ஓர் இலக்கம் மக்கள் திரள்கின்றனர். The festival is locally known as Rakhar Punya. Other fairs are also held in various places of the Punjab.
# இராக்ரி (காப்புக்கட்டு)

## பிற திருவிழாக்கள்

### ஆரியானா, பஞ்சாப் பகுதிகளின் சலோனோ

இராக்ரி, சலோனோ திருவிழாக்கள் ஒன்றாக வருகின்றன. சலோனோ மரபாக இன்றைய ஆரியானா முழுவதற்கும் தொடர்புடையதாகும். ஆனாலும் இது பஞ்சாப் முழுவதிலும் கொண்டாடப்படுகிறது. சலோனோ சல்-இ-நௌ( 'புத்தாண்டு') எனும் பாரசீகச் சொல்லின் மரூஉ ஆகும், இது சுவன் முழுநிலா நாளில் கொண்டாடப்படுகிறது. இது ஃபாசுலி நாட்காட்டிப்படி வேளாண்மை சார்ந்த பழைய, புதிய ஆண்டுகளின் சந்திப்பு நாளாகும். இது பிராம்மணர்களால் மக்களை மகிழ்த்தும் பேரறுவடைத் திருநாளாகக் கொண்டாடப்படுகிறது. The festival is performed in honour of the good nymph Salone, who was instructed by Durvasa the sage, to bind Rakhis as charms to avert evil. Salone presides over the month of Sawan.  
பிராம்மணர்களும் பெண்களும் மட்டு தம் கை மணிக்கட்டில் காப்புக்கட்டுகளைக் கட்டிக்கொள்வர், இவை பொஞிசு எனப்படும். இது கடவுலரை மகிழவைக்கும் ரிழ்சி தர்ப்பணி எனவும்படுகிறது. இந்நாளில் உடன்பிறப்புகள் பரிசுகளைப் பரிமாறிக் கொள்வர்.
# இராக்ரி (காப்புக்கட்டு)

## பிற திருவிழாக்கள்

### நாரியல் (தென்னைப்) பூர்ணிமா

நாரியல் பூர்ணிமா அல்லது தென்னை முழுநிலாத் திருவிழா மேற்குத் தொடர்ச்சிமலைப் பகுதிகளில் குறிப்பாக குஜராத், மராட்டியம், கோவா, கருநாடகப் பகுதிகளில் கொண்டாடப்படுகிறது. கடலைச் சார்ந்தவரின் புதிய பருவ காலத் தொடக்கத்தை வரவேற்கும் திருவிழா ஆகும்.
# இராக்ரி (காப்புக்கட்டு)

## பிற திருவிழாக்கள்

### ஆவணி அவிட்டம்/உபகருமம்

ஆவணி அவிட்டம் இந்தியாவின் தென்னகத்தி தமிழ்நாட்டிலும் ஆந்தியப் பிரதேசத்திலும் கேரளாவிலும் ஒரிசாவிலும் பிரம்மணர்கள் கொண்டாடும் திருவிழாவாகும். இது பிராம்மணர்களல் உபகருமம் எனப்படும். இந்நாளில் அவர்கள் தங்கள் பூநூலை மாற்றுவர்.
# இராக்ரி (காப்புக்கட்டு)

## பிற திருவிழாக்கள்

### கஜாரி பூர்ணிமா

சிறாவணி (ஆவணி) அல்லது கஜாரி பூர்ணிமா மத்தியப் பிரதேசத்திலும் சாட்டிழ்சுகாரிலும் ஜார்க்காண்டிலும் பீகாரிலும் கொண்டாடப்படுகிறது. இது உழவர்கள் வாழ்க்கைதரும் நிலத்துக்கு நன்றி செலுத்தும் விழாவாகும்.
# இராக்ரி (காப்புக்கட்டு)

## பிற திருவிழாக்கள்

### பவித்ரோபனா

பவித்ரோபனா குஜராத்தில் முக்கண்ன்ன் சிவனை வழிபட, நட்த்தும் பெரும் பூசைத் திருவிழா ஆகும். இந்நிகழ்வில் ஆண்டு முழுவதும் வழிபாடுகள் நடைபெறும்.
# சீக்கியத் திருவிழாக்களின் பட்டியல்

பத்து சீக்கியக் குருக்கள் பணித்தவாறு சீக்கியர்கள் திருவிழாக்களைக் கொண்டாடுகின்றனர். தீபாவளி, வைசாக்கி தவிர பிற இந்து சமயத் திருவிழாக்களையும் கொண்டாடுகின்றனர்.
# கராச்சி மாநகராட்சிக் கட்டிடம்

**கராச்சி மாநகராட்சிக் கட்டிடம்** *(Karachi Municipal Corporation )* கராச்சியில் உள்ள எம் ஏ சின்னா சாலையில் அமைந்துள்ள ஒரு வரலாற்று சிறப்புமிக்க கட்டிடம் ஆகும். இக்கட்டிடத்திற்கான அடிக்கல் 1927 ஆம் ஆண்டு நடப்பட்டு கட்டுமானப் பணிகள் 1930 ஆம் ஆண்டு நிறைவடைந்தன. 1932 ஆம் ஆண்டு தொடங்கி வைக்கப்பட்டது  
2007 ஆம் ஆண்டு கராச்சி மாவட்ட அரசாங்கம் கராச்சி மாநகராட்சிக் கட்டிடத்தின் 75 ஆம் ஆண்டு நிறைவைக் கொண்டாடியது. இதனை முன்னிட்டு கட்டிடம் பெரிய அளவில் புதுப்பிக்கப்பட்டது. அந்நேரத்தில் கட்டிடத்திற்குரிய மணிக்கூண்டும் பழுது பார்க்கப்பட்டது. நமது கராச்சி திருவிழா 2007 என்ற பெயரில் பல்வேறு நிகழ்வுகள் நடைபெற்றன. முச்சைரா எனப்படும் கவியரங்கம், கண்காட்சிகள், சமுதாய மற்றும் கலாச்சார நிகழ்ச்சிகள் உள்ளிட்டவை இக்கொண்டாட்டங்களில் அடங்கும்.
# பஞ்சாப் மாவட்டங்களின் பட்டியல்

**பஞ்சாப் (இந்தியா) மாநிலத்தின் மாவட்டம்** என்பது இந்திய ஆட்சிப் பணியைச் சேர்ந்த மாவட்ட ஆட்சித் தலைவர் அல்லது மாவட்ட குற்றவியல் நடுவரின் தலைமையில் நிர்வகிக்கப்படும் ஒரு நிர்வாக நிலப் பிரிவு ஆகும். 2016 ஆம் ஆண்டின் நிலவரப்படி பஞ்சாபில் 23 மாவட்டங்கள் உள்ளன.
# விந்தா கரண்டிகர்

**விந்தா கரண்டிகர்** (*Govind Vinayak Karantikar*, 23 ஆகத்து 1918 – 14 மார்ச்சு 2010) என்பவர் மராத்தி மொழி எழுத்தாளர், கவிஞர், மொழி பெயர்ப்பாளர் மற்றும் இலக்கியவாதி ஆவார். இந்திய நாட்டு உயரிய இலக்கிய விருதான ஞானபீட விருதையும் (2003) சாகித்திய அகாதமி விருதையும்(1996) பெற்றவர்.
# விந்தா கரண்டிகர்

## வாழ்வும் பணியும்

விந்தா கரண்டிகர் என எழுத்துலகில் அறியப்பட்ட கோவிந்த் விநாயக் கரண்டிகர் மராட்டிய மாநிலத்தில் சிந்துதர்க் மாவட்டம் கால்வல் என்னும் சிற்றுரில் எளிய விவசாயக் குடும்பத்தில் பிறந்தார். கோலாப்பூரில் உள்ள பள்ளியிலும் பின்னர் கல்லூரியிலும் கல்வி
பயின்றார். ஆங்கில இலக்கியத்தில் முதுகலைப் பட்டம் பெற்றார். மும்பையில் ஆசிரியர் பணியில் சேர்ந்து தம் வாழ்க்கையைத் தொடங்கினார்.  
அரிசுடாட்டிலின் கவிதைகளை மராத்தி மொழியில் மொழிபெயர்த்தார். விந்தா கரண்டிகர் தாம் எழுதிய கவிதைகளை தாமே மொழிபெயர்த்தார். குழந்தைகளுக்கான கவிதைகளையும் எழுதினார்.
# விந்தா கரண்டிகர்

## எழுதிய நூல்களில் சில

- சுவேதா கங்கா (1949)
- முருத் கந்தா (1945)
- துருபத் (1959)
- ஜடக் (1968)
- விருபிகா
# விந்தா கரண்டிகர்

## பெற்ற பிற விருதுகள்

- கேசவசுத் பரிசு
- சோவியத் லாந்து நேரு இலக்கிய விருது
- கபீர் சம்மன்
# பஞ்சாபி நாட்காட்டி

**பஞ்சாபி நாட்காட்டி** என்பது பிக்ராமி நாட்காட்டியை அடிப்படையாகக் கொண்ட ஒரு நாட்காட்டி ஆகும். இது வைசாக் மாதத்தின் முதல் நாளை பஞ்சாபி ஆண்டுத்தொடக்கமாகக் கொண்டுள்ளது. இந்நாள் வைசாக்கி எனும் பண்டிகையாகக் கொண்டாடப்படுகிறது.
# பஞ்சாபி நாட்காட்டி

## பஞ்சாபி நாட்காட்டியின் மாதங்கள்

கீழே உள்ள அட்டவணையில் சூரிய மாதமான வைசாக் மாதத்தில் இருந்து நாட்காட்டி தொடங்குகிறது.
மாதங்களின் பெயர்கள் வரிசையாக உள்ளன.
| வ.எண். | சூரிய மாதத்தின் பெயர் | கால அளவு |  |
| --- | --- | --- | --- |
| 1. | வைசாக் (பேசாக்) | ஏப்ரல் நடுவிலிருந்து மே நடு வரை |  |
| 2. | யேத் | மே நடுவிலிருந்து சூன் நடு வரை |  |
| 3. | அர் | சூன் நடுவிலிருந்து சூலை நடு வரை |  |
| 4. | சாவன் | சூலை நடுவிலிருந்து ஆகத்து நடு வரை |  |
| 5. | பாதோன் (பத்ரே) | ஆகத்து நடுவிலிருந்து செப்டம்பர் நடு வரை |  |
| 6. | அசூய் (அசுன்) | செப்டம்பர் நடுவிலிருந்து அக்டோபர் நடு வரை |  |
| 7. | கட்டேக் (கட்டூன்) | அக்டோபர் நடுவிலிருந்து நவம்பர் நடு வரை |  |
| 8. | மகர் | நவம்பர் நடுவிலிருந்து திசம்பர் நடு வரை |  |
| 9. | போ | திசம்பர் நடுவிலிருந்து சனவரி நடு வரை |  |
| 10. | மாக் | சனவரி நடுவிலிருந்து பெப்ரவரி நடு வரை |  |
| 11. | பகன் | பெப்ரவரி நடுவிலிருந்து மார்ச் நடு வரை |  |
| 12. | சேடார் | மார்ச் நடுவிலிருந்து ஏப்ரல் நடு வரை | } |
# பிரார்த்தனா சமாஜம்

**பிரார்த்தனை சமாஜம்** (*Prarthana Samaj*), ஆத்மராம் பாண்டுரகா என்பவரால் (கேசவ் சந்திரசென் உதவியுடன்) 1867 ம் ஆண்டு மார்ச் 31 ஆம் நாள் துவக்கப்பட்டது. 'வாய்மையே வெல்லும்' என்னும் வாசகத்தை குறிக்கோளுரையாக கொண்டது. இந்திய தேசிய காங்கிரசை தோற்றுவித்தவர்களில் ஒருவரான மகாதேவ கோவிந்த ராண்டே , ராமகிருஷ்ண கோபால் பந்தர்கார், கோபால கிருஷ்ண கோகலே, நாராயணன் சந்த்தர்வார்கர் போன்ற தலைவர்கள் பிரார்த்தனா சமாஜத்தில் இருந்தனர்.  
இந்த சமாஜம் உருவ வழிபாடு மற்றும் மூட பழக்க வழக்கங்களை எதிர்த்தது. அவதாரங்களையும் அதிசய செயல்களையும் கண்டித்தது. புனித நூல்களில் கூறி உள்ளவை அனைத்தும் உண்மை என்னும் கருத்தை மறுத்தது. ஓரிறை கொள்கை மற்றும் சமூக சீர்திருத்தம் பிரார்த்தனா சமாஜத்தின் நோக்கங்களாகும். கடவுளுக்கும் பக்தர்களுக்கும் இடையே இடைத்தரகர்களுக்கு இடமில்லை என்ற கருத்தைக் கொண்டிருந்தது.  
பிரார்த்தனா சமாஜம் நூற்றுக்கணக்கான துவக்க இடைநிலை பள்ளிகள், இரவுப் பள்ளிகள் , அநாதை இல்லங்கள், மகளிர் அமைப்புகள், தாழ்த்தப்பட்டோர் சங்கங்கள் ஆகியவற்றை நடத்திற்று. குழந்தை திருமண தடுப்பு, விதவை மறுமணம், கலப்பு திருமணம் போன்ற சீர்திருத்தங்களைத் தீவிரமாக மேற்கொண்டது.
# பிரார்த்தனா சமாஜம்

## ஆதாரங்கள்

- http://www.philtar.ac.uk/encyclopedia/hindu/devot/prarth.html
# கிம் ரே-வோன்

**கிம் ரே-வோன்** (பிறப்பு: மார்ச் 19, 1981) என்பவர் ஒரு தென் கொரியா நாட்டு நடிகர் ஆவார்.
இவர் 2003 ஆம் ஆண்டு ஒளிபரப்பான 'கேட்ஸ் ஆன் தி ரூஃப்' என்ற காதல் நகைச்சுவைத் தொடரில் தோன்றியதன் மூலம் புகழ் பெற்றார். அதை தொடர்ந்து மை லிட்டில் பிரிட் (2004), சன்பிளவர் (2006), தி பரிசோன் (2017) போன்ற படங்களிலும், ஹார்வர்ட் (2004), கெர்மெட் (2008), பஞ்ச் (2014-2015), டாக்டர்ஸ் (2016), பிளாக் கினிக்ட்: தி மேன் கு கோர்ட்ஸ் மீ (2018) போன்ற தொடர்களிலும் நடித்துள்ளார்.
# கிம் ரே-வோன்

## சின்னத்திரை

- ஸ்கூல் 2
- கோமெடோவ்ன் ஒப் லெஜெண்ட்ஸ்
- மை லவ் பட்ஸ்ஜி
- ஸ்னோவ்மன்
- கோமட்
- பன்ச்
- டாக்டர்கள்
# ரஞ்சித் சிங் போர் அருங்காட்சியகம்

**மகாராஜா ரஞ்சித் சிங் போர் அருங்காட்சியகம்** (*Maharaja Ranjit Singh War Museum*) எனும் இந்த கண்காட்சி சாலை, இந்திய பகுதியின் பஞ்சாப் மாநிலத்தின் சத்லஜ் ஆற்றங்கரை பெருநகரமான லூதியானாவின் ஜி.டி சாலையில் (*GT Road*) அமைந்துள்ளது. 1990 ல் அடிக்கல் நாட்டப்பட்டு, 1999-ம் ஆண்டில் நிறுவப்பட்ட இவ் அரும்பெரும் காட்சியகம், சுமார் நான்கு ஏக்கர் பரப்பளவில் அமைந்துள்ளது.